Bad Radkersburg
<s>Bad Radkersburg (slovenski: Radgona, mađarski: Regede) je termalno lječilište i grad 
na jugu Austrije od 3,092 stanovnika, koji administrativno podpada pod Okrug Südoststeiermark u 
Saveznoj zemlji Štajerska.</s>

<s>Geografske karakteristike</s>

<s>Bad Radkersburg leži na lijevoj obali  rijeke Mure, na ušću potoka Sulz, točno preko puta slovenske Gornje Radgone.</s>

<s>Historija</s>

<s>Radkersburg je podignut za vladavine Otakara II između 1261. - 1265. kao pogranična utvrda prema Ugarskoj.</s><s>Gradske utvrde su bitno ojačane i proširene između 1546. - 1591. pod vodstvom Domenica dell’Allia.</s>

<s>Nakon Prvog svjetskog rata su ga nakratko okupirale jedinice Vojske Kraljevine Jugoslavije, a od 1918. njegovi dotadašnji dijelovi na desnoj obali Mure (zamak Oberradkersburg sa okolicom - Gornja Radgona) pripali su Kraljevini Jugoslaviji.</s>

<s>Grad je ozbiljno oštećen za Drugog svjetskog rata - 1945.</s><s>Radkersburg se tek od 1978. zove Bad Radkersburg, jer su tad njegove terme službeno priznate kao - lječilište.</s>

<s>Znamenitosti</s>

<s>Najveće znamenitosti Bad Radkersburga su kasnogotička parohijska crkva (prvi put dokumentirana 1402) sa utvrđenim zvonikom, crkva Marije pomoćnice iz 1496, vijećnica podignuta između 15 - 16. vijeka, sa 
fasadom obnovljenom pri kraju 19. vijeka, ispred koje je osmerokutni toranj sa satom.</s>

<s>I Radkersburg kao i većina austrijskih gradova ima
kužni stup posvećen sv. Trojstvu iz 1680.</s>

<s>Privreda</s>

<s>Ekonomija Bad Radkersburga bazira se na termama i terapijskom centru, koje godišnje posjeti 97,189 turista.</s>

<s>Voda u bazenima termi ima od 36 do 38 °C, crpe se iz termalnog izvora koji leži na 1900 m) ispod površine (tamo ima temperaturu od 80 °C) navodno je dobra za liječenje bubrežnih bolesti.</s><s>Voda iz termi se i flašira i prodaje širom Austrije.</s>

<s>Pobratimski gradovi 
 , Varaždin
 , Lenti</s>

<s>Izvori</s>

<s>Vanjske veze</s>

<s>Službene stranice Bad Radkersburga 
Gradovi i naselja Štajerske
Gradovi u Austriji</s>

